
	                    PARLAMENTUL ROMÂNIEI

                  CAMERA DEPUTAŢILOR


	


	Comisia pentru politică economică,

           reformă şi privatizare

           Nr. 4c-1/28/2023/2026
      
	                     Comisiei pentru industrii  

                                şi servicii
                                Nr. 7c-3/396/2026
 


                                                                                                      Nr. PL-x 14/2023/2026 







                              Bucureşti, 26.08.2026 

                                                 BIROULUI  PERMANENT  

                                           AL 

                                                CAMEREI DEPUTAŢILOR
Vă înaintăm, alăturat, RAPORTUL COMUN asupra                                   cererii de reexaminare a Legii pentru completarea art. 561 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, precum și pentru modificarea art. 5 alin. (1) din Legea nr. 292/2018 privind evaluarea impactului anumitor proiecte publice și private asupra mediului, transmisă Comisiei pentru politică economică, reformă şi privatizare și Comisiei pentru industrii şi servicii cu adresa nr. PL-x 14/2023/2026 din 25 august 2026, Camera Deputaţilor fiind Cameră decizională. 
În raport cu obiectul şi conţinutul său, legea supusă reexaminării face parte din categoria legilor ordinare. 

PREŞEDINTE                                                                 PREŞEDINTE

      Costel Neculai DUNAVA                                                        BENDE Sándor

                                                                                                     Bucureşti, 26.08.2026 

                                       RAPORT COMUN         

                                                 asupra
cererii de reexaminare a Legii pentru completarea art. 561 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, precum și pentru modificarea art. 5 alin. (1) din Legea nr. 292/2018 privind evaluarea impactului anumitor proiecte publice și private asupra mediului
În conformitate cu prevederile art. 142 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare și Comisia pentru industrii şi servicii au fost sesizate cu cererea de reexaminare a Legii pentru completarea art. 561 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, precum și pentru modificarea art. 5 alin. (1) din Legea nr. 292/2018 privind evaluarea impactului anumitor proiecte publice și private asupra mediului, transmisă cu adresa nr. PL-x 14/2023/2026 din 25 august 2026.
Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată, şi, transmisă, spre promulgare, Preşedintelui României la data de 25 octombrie 2025.
Legea are ca obiect de reglementare modificarea și completarea art. 56¹ din Ordonanța de urgență a Guvernului nr. 57/2007, în sensul instituirii posibilității ca, la solicitarea de către beneficiar, autoritatea publică centrală pentru protecția mediului, apelor și pădurilor să poată dispune modificarea limitelor ariilor naturale protejate prin scoaterea unor suprafețe din interiorul ariilor naturale protejate, dacă, pentru suprafețele respective, la data de 29 iunie 2007, erau aprobate, prin hotărâre a Guvernului sau decrete de stat, obiective de investiții pentru realizarea de amenajări hidroenergetice, obiectivele fiind în curs de execuție sau demarate anterior acestei date, în temeiul legislației în vigoare.

De asemenea, prin legea transmisă la promulgare se modifică art. 5 alin. (1) din Legea nr. 292/2018 privind evaluarea impactului anumitor proiecte publice și private asupra mediului, în sensul că regimul juridic instituit de acest act normativ nu se va aplica și proiectelor sau părților din proiectele care au ca obiectiv unic apărarea și securitatea națională ori reacția la situații de urgență, precum și proiectelor care contribuie la realizarea acestor obiective, din punct de vedere al securității naționale, desemnate astfel prin hotărâri ale Consiliului Suprem de Apărare a Țării și nici capacităților de producere sau transport a energiei electrice existente aflate în arii protejate, asupra cărora se efectuează lucrări de mentenanță, retehnologizare sau modernizare a acestora.

În data de 11 noiembrie 2025, cu privire la această lege, Președintele României a formulat obiecție de neconstituționalitate, arătând, în principal, că:

➢ art. I permite modificarea limitelor ariilor naturale protejate/siturilor Natura 2000 (proiecte hidroenergetice) fără evaluare adecvată de impact, fără justificarea lipsei alternativelor, fără motive imperative de interes public major și fără măsuri compensatorii - contrar Directivei Habitate și jurisprudenței CJUE;

➢ art. II instituie o exceptare generală și necondiționată de la evaluarea impactului asupra mediului pentru proiectele desemnate de CSAT și pentru lucrările de mentenanță/retehnologizare a capacităților energetice din arii protejate, deși derogările sunt permise doar punctual, individualizat, cu notificarea Comisiei Europene;

➢ ambele intervenții restrâng dreptul la un mediu sănătos fără a respecta testul proporționalității (scop legitim, necesitate, măsură proporțională) și afectează substanța acestui drept;

➢ se conferă CSAT o competență nouă (desemnarea proiectelor exceptate de la evaluarea de mediu) printr-o lege ordinară, deși modificarea atribuțiilor CSAT se poate face doar prin lege organică; textul este și ambiguu terminologic;

➢ forma adoptată de Camera decizională diferă substanțial de forma respinsă de Senat (extinderea suprafețelor excluse, procedură nouă la cererea „beneficiarului”, competență CSAT), aspecte nedezbătute în prima Cameră - cu încălcarea principiului bicameralismului;

➢ deficiențe de tehnică legislativă: termeni neconsacrați, neconcordanță între expunerea de motive și textul normativ, ambiguitate care ridică inclusiv o problemă de retroactivitate;

➢ lipsa reavizării de către Consiliul Legislativ a formei finale a legii, ulterior modificărilor substanțiale aduse proiectului.

Prin Decizia nr. 735/2026, Curtea Constituțională a respins, ca neîntemeiată, obiecția de neconstituționalitate și a constatat că legea este constituțională în raport cu criticile formulate, statuând în esență că:

✓ diferențele dintre forma respinsă de Senat și cea adoptată de Camera Deputaților sunt nesemnificative (o singură precizare de fond la art. I – autoritatea și termenul de 60 de zile; la art. II – desemnarea prin hotărâri CSAT), neafectând obiectul de reglementare și configurația inițiativei – legea este conformă cu art. 61 și 75 din Constituție;

✓ avizul a fost solicitat de Senat (primă Cameră sesizată) la 14 noiembrie 2022 și emis favorabil la 17 noiembrie 2022; solicitarea unui nou aviz pe parcursul dezbaterilor este facultativă, nu obligatorie;

✓ expunerea de motive nu face parte din actul normativ și nu poate fi supusă controlului de constituționalitate; sintagmele criticate („zonă-tampon”, „la data de 29 iunie 2007”, „proiectelor care contribuie la realizarea acestor obiective”) sunt clare prin interpretare gramaticală și sistematică; norma reglementează doar pentru viitor - nu există retroactivitate;

✓ desemnarea proiectelor de apărare/securitate națională prin hotărâre CSAT este doar o aplicație a atribuțiilor existente, nu o atribuție nouă a acestuia - nu se încalcă rezerva legii organice;

✓ pentru art. I: excepția vizează ariile naturale protejate de interes național, nu siturile Natura 2000 (de interes comunitar), deci Directiva Habitate nu este incidentă; directivele Păsări și EIA rămân oricum aplicabile de la caz la caz în executarea normei. Pentru art. II: condiția analizei individuale („de la caz la caz”) impusă de art. 1 alin. (3) din Directiva EIA este respectată prin chiar mecanismul desemnării proiectelor prin hotărâri CSAT - nu există o exceptare generală și automată, iar art. 53 din Constituție nu este incident, nefiind afectat niciun drept fundamental.

Cu toate acestea, considerentele Curții relevă o serie de aspecte asupra cărora Parlamentul nu s-a pronunțat în mod expres pe parcursul procedurii legislative și care, prin natura lor, impun o nouă deliberare parlamentară, distinctă de cea care a precedat sesizarea de neconstituționalitate. Decizia Curții Constituționale din 24 iunie 2026 a validat constituționalitatea legii numai prin raportare strictă la criticile formulate în sesizare și numai în urma unui exercițiu interpretativ propriu al instanței de contencios constituțional, exercițiu care pune în lumină o serie de elemente ale textului normativ ce nu au făcut, ca atare, obiectul unei dezbateri parlamentare exprese.
În conformitate cu dispoziţiile art. 77 alin. (2) din Constituţia României, republicată, Preşedintele României a retransmis Legea pentru completarea art. 561 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, precum și pentru modificarea art. 5 alin. (1) din Legea nr. 292/2018 privind evaluarea impactului anumitor proiecte publice și private asupra mediului Parlamentului României, în vederea reexaminării, cu luarea în considerare a următoarelor aspecte:
· reevaluarea necesitătii, oportunității şi eficienței solulțiilor legislative propuse; 
· clarificarea noțiunilor terminologice validate de Curtea Constituțională doar pe cale interpretativă; 
· definirea noțiunii de „beneficiar" şi instituirea unor criterii obiective de identificare a acestuia; 
· introducerea unui mecanism explicit de coordonare cu autoritățile de mediu, în aplicarea Directivelor Păsări şi EIA; 
· explicitarea distincției dintre ariile naturale protejate de interes național şi cele de interes comunitar; 
· exceptarea capacităților energetice supuse lucrărilor de mentenanţă, retehnologizare sau modernizare este formulată în termeni generali şi fără o delimitare suficientă a domeniului său de aplicare.
Senatul, în calitate de primă Cameră sesizată, a reexaminat legea în şedinţa                     din 24 august 2026.

În conformitate cu prevederile art. 54 alin. (3) teza I, art. 64 și ale art. 133 din Regulamentul Camerei Deputaţilor, republicat, cu modificările ulterioare, membrii celor două Comisii au dezbătut cererea de reexaminare a Legii pentru completarea art. 561 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, precum și pentru modificarea art. 5 alin. (1) din Legea nr. 292/2018 privind evaluarea impactului anumitor proiecte publice și private asupra mediului în şedinţe separate, desfășurate atât la sediul Parlamentului pentru unii membri, cât și prin mijloace electronice pentru alți membri.  
Atât membrii Comisiei pentru industrii şi servicii, cât și cei ai Comisiei pentru politică economică, reformă și privatizare au analizat cererea de reexaminare menţionată mai sus în ședințele desfășurate în data de 26 august 2026.
La ședința Comisiei pentru industrii şi servicii au participat la dezbateri deputaţii, conform listei de prezenţă, iar din totalul de 22 membri ai Comisiei pentru politică economică, reformă şi privatizare, au fost prezenţi la dezbateri 21 deputaţi.
La lucrările ședinței Comisiei pentru industrii și servicii a participat, în calitate de invitat, din partea Autorității Naționale de Reglementare în Domeniul Energiei, domnul director Viorel Alicuș.
În urma analizării motivelor cererii de reexaminare, membrii celor două Comisii au hotărât, cu majoritate de voturi, să respingă cererea de reexaminare formulată                     de Preşedintele României şi să supună plenului Camerei Deputaţilor, spre dezbatere                  şi adoptare, Legea pentru completarea art. 561 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, precum și pentru modificarea art. 5 alin. (1) din Legea nr. 292/2018 privind evaluarea impactului anumitor proiecte publice și private asupra mediului, în forma adoptată de Senat, ca urmare a reexaminării legii. Amendamentele respinse se regăsesc în anexa ce face parte integrantă din prezentul raport comun.
În raport cu obiectul şi conţinutul său, legea face parte din categoria                            legilor ordinare. 
	PREȘEDINTE

Costel Neculai DUNAVA

Anexă

AMENDAMENTE RESPINSE

	Nr. crt.
	Text acte normative
	Forma pentru promulgare
	Forma adoptată de Senat în urma reexaminării
	Amendamente respinse/autor
	Motivare susținerii/Motivarea respingerii
	Cameră Decizională

	1. 
	
	Art. I. - La Articolul 561 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, publicată în Monitorul Oficial al României, Partea I, nr. 442 din 29 iunie 2007, aprobată cu modificări și completări prin Legea nr. 49/2001, cu modificările și completările ulterioare, după alineatul (7) se introduce un nou alineat, alin. (8), cu următorul cuprins: 

„(8) Prin excepție de la prevederile alin. (3), autoritatea publică centrală pentru protecția mediului, apelor și pădurilor dispune modificarea limitelor ariilor naturale protejate în termen de 60 de zile de la solicitarea de către beneficiar prin scoaterea unor suprafețe din interiorul ariilor naturale protejate, dacă, pentru suprafețele respective, la data de 29 iunie 2007, erau aprobate, prin hotărâre a Guvernului sau decrete de stat, obiective de investiții pentru realizarea de amenajări hidroenergetice, obiectivele fiind în curs de execuție sau demarate anterior acestei date, în temeiul legislației în vigoare. Noile limite ale ariilor naturale protejate vor fi trasate astfel încât perimetrul schemei de amenajare hidroenergetice, inclusiv al drumurilor de acces aferente amenajărilor hidroenergetice, stațiilor și rețelelor de transport și distribuție aferente acestora să fie în afara ariei naturale protejate. Suplimentar, între noile limite ale ariei naturale protejate și limitele amenajării hidroenergetice va fi păstrată o zonă minimă, tampon, de lățime 100 metri, pe toată lungimea de grănițuire.”
	Art. I. - La Articolul 561 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, publicată în Monitorul Oficial al României, Partea I, nr. 442 din 29 iunie 2007, aprobată cu modificări și completări prin Legea nr. 49/2011, cu modificările și completările ulterioare, după alineatul (7) se introduce un nou alineat, alin. (8), cu următorul cuprins: 

„(8) Prin excepție de la prevederile alin. (3), autoritatea publică centrală pentru protecția mediului, apelor și pădurilor dispune modificarea limitelor ariilor naturale protejate în termen de 60 de zile de la solicitarea de către beneficiar prin scoaterea unor suprafețe din interiorul ariilor naturale protejate, dacă, pentru suprafețele respective, la data de 29 iunie 2007, erau aprobate, prin hotărâre a Guvernului sau decrete de stat, obiective de investiții pentru realizarea de amenajări hidroenergetice, obiectivele fiind în curs de execuție sau demarate anterior acestei date, în temeiul legislației în vigoare. Noile limite ale ariilor naturale protejate vor fi trasate astfel încât perimetrul schemei de amenajare hidroenergetice, inclusiv al drumurilor de acces aferente amenajărilor hidroenergetice, stațiilor și rețelelor de transport și distribuție aferente acestora să fie în afara ariei naturale protejate. Suplimentar, între noile limite ale ariei naturale protejate și limitele amenajării hidroenergetice va fi păstrată o zonă minimă, tampon, de lățime 100 metri, pe toată lungimea de grănițuire.”
	„(8) Prin excepție de la prevederile alin. (3), autoritatea publică centrală pentru protecția mediului, apelor și pădurilor poate dispune modificarea limitelor ariilor naturale protejate în termen de 60 de zile de la solicitarea de către beneficiar prin scoaterea unor suprafețe din interiorul ariilor naturale protejate, dacă, pentru suprafețele respective, la data de 29 iunie 2007, erau aprobate, prin hotărâre a Guvernului sau decrete de stat, obiective de investiții pentru realizarea de amenajări hidroenergetice, obiectivele fiind în curs de execuție sau demarate anterior acestei date, în temeiul legislației în vigoare. Noile limite ale ariilor naturale protejate vor fi trasate astfel încât perimetrul schemei de amenajare hidroenergetice, inclusiv al drumurilor de acces aferente amenajărilor hidroenergetice, stațiilor și rețelelor de transport și distribuție aferente acestora să fie în afara ariei naturale protejate. Suplimentar, între noile limite ale ariei naturale protejate și limitele amenajării hidroenergetice va fi păstrată o zonă minimă, tampon, de lățime 100 metri, pe toată lungimea de grănițuire.”

Autor: Hangan Pollyanna-Hanellore - USR
	Motivarea susținerii:

Sintagma poate dispune permite autorității competente să țină seama, în cadrul procesului decizional, de documentația depusă, de situația actuală a obiectivului de investiții, precum și de elementele relevante privind protecția mediului, fără a afecta posibilitatea finanțării investițiilor care îndeplinesc condițiile prevăzute de lege.

Motivarea respingerii:

Respins prin vot.
	Camera Deputaților

	2. 
	Art. 5. - (1) Prevederile prezentei legi nu se aplică proiectelor sau părţilor proiectelor care au ca obiectiv unic apărarea şi securitatea naţională ori reacţia la situaţii de urgenţă, dacă autorităţile publice centrale pentru apărare şi securitate naţională, respectiv cea pentru situaţii de urgenţă, împreună cu autoritatea publică centrală pentru protecţia mediului stabilesc, printr-o analiză de la caz la caz, că realizarea evaluării impactului asupra mediului ar avea un efect negativ asupra acestor obiective.
	Art. II. – La articolul 5 din Legea nr. 292/2018 privind evaluarea impactului anumitor proiecte publice și private asupra mediului, publicată în Monitorul Oficial al României, Partea I, nr. 1043 din 10 decembrie 2018, alineatul (1) se modifică și va avea următorul cuprins: 

„Art. 5. - (1) Prevederile prezentei legi nu se aplică proiectelor sau părților proiectelor care au ca obiectiv unic apărarea și securitatea națională ori reacția la situații de urgență, precum și proiectelor care contribuie la realizarea acestor obiective, din punct de vedere al securității naționale, desemnate astfel prin hotărâri ale Consiliului Suprem de Apărare a Țării și nici capacităților de producere sau transport a energiei electrice existente aflate în arii protejate, asupra cărora se efectuează lucrări de mentenanță, retehnologizare sau modernizare a acestora.”
	Art. II. – La articolul 5 din Legea nr. 292/2018 privind evaluarea impactului anumitor proiecte publice și private asupra mediului, publicată în Monitorul Oficial al României, Partea I, nr. 1043 din 10 decembrie 2018, cu modificările ulterioare, alineatul (1) se modifică și va avea următorul cuprins: 
„Art. 5. - (1) Prevederile prezentei legi nu se aplică proiectelor sau părților proiectelor care au ca obiectiv unic apărarea și securitatea națională ori reacția la situații de urgență, precum și proiectelor care contribuie la realizarea acestor obiective, din punct de vedere al securității naționale, desemnate astfel prin hotărâri ale Consiliului Suprem de Apărare a Țării și nici capacităților de producere sau transport a energiei electrice existente aflate în arii protejate, asupra cărora se efectuează lucrări de mentenanță, retehnologizare sau modernizare a acestora.”
	„Art. 5. - (1) Prevederile prezentei legi nu se aplică proiectelor sau părților proiectelor care au ca obiectiv unic apărarea și securitatea națională ori reacția la situații de urgență, precum și proiectelor care contribuie la realizarea acestor obiective, din punct de vedere al securității naționale, desemnate astfel prin hotărâri ale Consiliului Suprem de Apărare a Țării și nici capacităților de producere sau transport a energiei electrice existente aflate în arii protejate, asupra cărora se efectuează lucrări de mentenanță, retehnologizare sau modernizare a acestora, cu condiția ca acestea să se realizeze în limitele perimetrului obiectivului de investiții astfel cum acesta a fost stabilit potrivit art. 56¹ alin. (8) și să nu determine ocuparea unor suprafețe suplimentare din aria naturală protejată.”

Autor: Hangan Pollyanna-Hanellore - USR
	Motivarea susținerii:

Amendamentul urmărește clarificarea domeniului de aplicare al excepției, astfel încât aceasta să permită realizarea lucrărilor necesare pentru finalizarea, retehnologizarea, modernizarea și punerea în funcțiune a obiectivelor energetice existente sau aflate în curs de execuție, fără a permite extinderea nejustificată a acestora asupra unor noi suprafețe din ariile naturale protejate.,

Motivarea respingerii:

Respins prin vot.
	Camera Deputaților

